
ANTIKORUPCINIO VERTINIMO IŠVADA
DĖL SAUGOMŲ TERITORIJŲ ĮSTATYMO 34 STRAIPSNIO PAKEITIMO ĮSTATYMO PROJEKTO  NR. XIVP-4244 

2024 m. gruodžio    d. Nr. 4-01-

Lietuvos Respublikos specialiųjų tyrimų tarnyba (toliau – Specialiųjų tyrimų tarnyba), vadovaudamasi Lietuvos Respublikos korupcijos prevencijos įstatymo 8 straipsnio 5 dalies punkto nuostatomis (gautas Lietuvos Respublikos Seimo valdybos prašymas), atliko Lietuvos Respublikos saugomų teritorijų įstatymo Nr. I-301 34 straipsnio pakeitimo įstatymo projekto[footnoteRef:1] Nr. XIVP-4244 (toliau – Projektas) antikorupcinį vertinimą. [1:  Prieiga internetu: https://e-seimas.lrs.lt/portal/legalAct/lt/TAK/03dd7860912811ef955ff95815eb5ce5?positionInSearchResults=3&searchModelUUID=7125c729-672b-484e-8473-65d9173d2e30 .] 

Projektu siūloma pakeisti Lietuvos Respublikos saugomų teritorijų įstatymo (toliau – įstatymas) 34 straipsnio „Kompensacijos už saugomose teritorijose nustatytus veiklos apribojimus ir įsipareigojimus pagal apsaugos sutartis“ nuostatas tobulinant kompensacijų už saugomose teritorijose nustatytus veiklos apribojimus mechanizmą. Atkreiptinas dėmesys, kad Projektu nustatomi tik esminiai kompensacijų dydžių nustatymo principai, tačiau konkrečiau šie klausimai būtų reglamentuojami Lietuvos Respublikos Vyriausybės tvirtinamais teisės aktais. Kadangi tokių teisės aktų projektai šiuo metu nėra parengti, objektyviai antikorupciniu požiūriu įvertinti Projekto nuostatomis siūlomo teisinio reglamentavimo Specialiųjų tyrimų tarnyba negali.
Dėl aukščiau išdėstytų priežasčių kritinių ir kitų antikorupcinių pastabų ir pasiūlymų, taip pat kitų pastabų ir pasiūlymų Projektui neteikiame.

